ঢাকা, ৯ ডিসেম্বর ২০১৭: জাতিসংঘ ঘোষিত ৯ ডিসেম্বর আন্তর্জাতিক দুর্নীতিবিরোধী দিবস উপলক্ষে প্রতিবছরের ন্যায় এ বছরও টিআইবি বিভিন্ন কার্যক্রমের মধ্য দিয়ে দিবসটি উদযাপন করছে। জাতীয় পর্যায়ে বিভিন্ন কর্মসূচির মধ্যে মানববন্ধন, দুর্নীতিবিরোধী কার্টুন ও আলোকচিত্র প্রতিযোগিতা ও প্রদর্শনী, দুর্নীতিবিরোধী মুট কোট ও বিভিন্ন বেসরকারি টিভি চ্যানেলে দুর্নীতিবিরোধী বার্তা সম্ববলিত টিভি বিজ্ঞাপন প্রচার উল্লেখযোগ্য। দুর্নীতি দমন কমিশন ও টিআইবি’র যৌথ উদ্যোগে এবং সংশ্লিষ্ট জেলা প্রশাসনের সহযোগিতায় আজ সকালে দেশের ৬৪টি জেলায় সমন্বিতভাবে মানববন্ধন অনুষ্ঠিত হয়। স্থানীয় পর্যায়ে টিআইবি’র অনুপ্রেরণায় গঠিত ৪৫টি সচেতন নাগরিক কমিটি (সনাক) অঞ্চলে দুর্নীতিবিরোধী সেমিনার, সংলাপ, নাট্যপ্রদর্শনী, মেলা, মতবিনিময়সভাসহ বিভিন্ন কার্যক্রমের মধ্য দিয়ে দিবসটি উদযাপিত হচ্ছে।